open-index/open-wikipedia-markdown huggingface dataset:
Jääkiekon SM-liigakausi 2026–2027

**Jääkiekon SM-liigakausi 2026–2027** on jääkiekon SM-liigan 52. kausi. Tämä kyseinen kausi on siirtymäkausi uuteen sarjamuotoon (14+10) ja se pelataan maksimissaan 18 joukkueella.

## Osallistuvat joukkueet



## Sarjataulukko
*Suora nelinkertainen runkosarja (64 tai 68 ottelua)​
*Runkosarjan 14 parasta jatkaa ylemmässä A–sarjassa kaudella 2027–28​
*Joukkueet sijasta 15-18 putoavat alempaan B–sarjaan​
*Ei pääsyä pudotuspeleihin mutta jäävät A–sarjaan (sijat 13–14)​
*1. kierros paras viidestä -sarjoina (sijat 5–12)​
*Puolivälierät paras viidestä -sarjoina​ (sijat 1–4)​
*Välierät ja finaalit paras seitsemästä -sarjoina​

## Lopulliset sijoitukset

## Lähteet
Janja Lalich

**Janja Anne Lalich** (s. 1945) on yhdysvaltalainen sosiologi, joka on erikoistunut sulkeutuneiden järjestelmien, kuten kulttien tutkimukseen. Hän on tarkastellut niiden värväys-, indoktrinointi-, vaikuttamis- ja kontrollimenetelmiä.

Lalich sai psykologiassa humanististen tieteiden kandidaatin oppiarvon Wisconsinin yliopistosta, Madisonista vuonna 1965. Santa Barbaran Fielding Graduate Universitysta hän sai humanististen tieteiden maisterin ja filosofian tohtorin oppiarvot. Hänelle myönnettiin Fulbright-stipendi. Lalichin kirjoja ovat *Take Back Your Life: Recovering from Cults and Abusive Relationships*, *Bounded Choice: True Believers and Charismatic Cults* ja *Escaping Utopia: Growing Up in a Cult, Getting Out and Starting Over*. Hän on kirjoittanut Margaret Thaler Singerin kanssa teokset *Cults in Our Midst* ja *“Crazy” Therapies: What Are They? Do They Work?*. Lalich toimi sosiologian professorina California State Universityssa Chicossa. Hän perusti Lalich Center on Cults and Coercionin. Vuonna 2007 hänelle myönnettiin California State Universityn *Professional Achievement Honor*. Lalich on esiintynyt monissa dokumenteissa, televisio- ja radio-ohjelmissa sekä podcasteissa. Hän on American Sociological Associationin ja Association for the Sociology of Religionin jäsen. Hän on kulttien lisäksi tutkinut narsistisia suhteita, ihmiskauppaa ja ideologista ekstremismiä.

Lalich kuului Kaliforniassa 1970–1980-luvuilla Democratic Workers Partyyn, jota hän myöhemmin alkoi pitää kulttina. Häneen vetosivat liikkeen esillä pitämät sosiaalisen oikeudenmukaisuuden teemat sekä seksismin ja rasismin vastaisuus. Liikettä johti Mao Zedongia ihannoinut entinen professori Marlene Dixon. Lalich nousi liikkeen sisäisessä hierarkiassa, pääsi Dixonin lähipiiriin ja teki 20 tuntia töitä päivittäin. Democratic Workers Partyn jäsenet viettivät suurimman osan ajastaan vähäisen ruoan turvin piirissä kritisoimassa toisiaan puhdistautuakseen porvarillisesta taustasta. Liikkeessä järjestettiin ankaria näytösoikeudenkäyntejä. Lalich ei päässyt kolmen kuukauden lomalle ollakseen serbialaissyntyisen äitinsä seurassa Milwaukeessa tämän sairastuttua parantumattomaan aivokasvaimeen. Äiti tuotiin San Franciscoon Lalichin asuntoon, jossa asui myös muita liikkeen jäseniä. Tytär joutui kuitenkin työskentelemään kaiken aikaa eikä hänelle sallittu äitinsä hautajaisiin osallistumista. Lalich alkoi tästä huolimatta suunnitella hautajaisia ja joutui “oikeudenkäynnin“ kohteeksi äitinsä asettamisesta vallankumouksen yläpuolelle. Liike lakkautettiin Dixonin poistuttua Bulgariaan. Lalich on avoimesti lesbo.

## Lähteet
Paul Rabinow

**Paul Rabinow** (21. kesäkuuta 1944 Florida – 6. huhtikuuta 2021 Berkeley, Kalifornia) oli yhdysvaltalainen antropologi.

Rabinow syntyi armeijan tukikohdassa vanhemmille, jotka työskentelivät sosiaalityöntekijöinä ja olivat venäjänjuutalaisten maahanmuuttajien jälkeläisiä. Hän muutti nuorena perheineen Queensiin New Yorkiin. Rabinow sai Chicagon yliopistosta kandidaatin arvon vuonna 1965 ja maisterin arvon kaksi vuotta myöhemmin. Hän oppi lisää eurooppalaisista näkökulmista tutustuttuaan Claude Lévi-Straussiin ja vietti vuoden opiskelemassa École pratique des hautes étudesissa Pariisissa. Vuonna 1969 Rabinow lähti tekemään kenttätyötä Marokkoon. Hän julkaisi tämän työn pohjalta Robert N. Bellahin tuella teoksen *Reflections on Fieldwork in Morocco* (1977). Rabinow väitteli vuonna 1970 filosofian tohtoriksi antropologiassa Chicagon yliopistosta saatuaan ohjausta Richard McKeonilta ja Clifford Geertziltä. Hän liittyi Kalifornian yliopiston (Berkeley) henkilökuntaan vuonna 1978 ja työskenteli siellä antropologian professorina, kunnes jäi eläkkeelle vuonna 2019. Rabinowille myönnettiin Guggenheim-stipendi vuonna 1980. Samoihin aikoihin hän tutustui Michel Foucaultiin, jonka kanssa tehdyn yhteistyön pohjalta julkaistiin teokset *Michel Foucault: Beyond Structuralism and Hermeneutics* (Hubert Dreyfusin kanssa, 1983) ja *The Foucault Reader* (1984). Hänen myöhempiä teoksiaan ovat *Making PCR: A Story of Biotechnology* (1993), *Essays on the Anthropology of Reason* (1996), *French DNA: Trouble in Purgatory* (1999), *Anthropos Today: Reflections on Modern Equipment* (2003) ja *Marking Time: On the Anthropology of the Contemporary* (2007).

Rabinow tarkasteli työssään HIV-/AIDS-epidemiaa ja lanseerasi 1990-luvulla biososiaalisuuden käsitteen, jota käsiteltiin julkaisussa *Artificiality and Enlightenment: from Sociobiology to Biosociality*. Hän alkoi tutkia myös bioteknologian etiikkaa. Hän oli antropologian johtaja Contemporary Research Collaboratoryssa, jonka hän oli perustanut yhdessä Stephen Collierin ja Andrew Lakoffin kanssa. Rabinow opetti lisäksi Pariisissa ja sai Ranskan hallitukselta Ordre des Arts et des Lettresin ritarin arvon. Hän meni naimisiin Marilyn Seidin kanssa ja sai tämän kanssa Marc-nimisen pojan, joka kasvatettiin kaksikielisesti englannin ja ranskan kielillä. Rabinow kuoli 76-vuotiaana kotonaan syöpään, johon hän oli alun perin sairastunut kaksikymmentä vuotta aiemmin.

## Lähteet
4042 Okhotsk

**4042 Okhotsk (1989 AT1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty Hokkaidōn saarelta Kamtšatkan niemimaalle ulottuvan merialueen mukaan.

## Lähteet
Portugalin pankki

**Portugalin pankki** () on Portugalin keskuspankki. Se vastaa hinta- ja rahoitusvakauden varmistamisesta maassa.

## Historia
Portugalin kuningatar Maria II perusti pankin kuninkaallisella peruskirjalla 19. marraskuuta 1846 toimimaan kaupallisena ja liikkeeseenlaskupankkina. Se muodostettiin Banco de Lisboan, Portugalin ensimmäisen pankin, ja Companhia de Confiança Nacionalin, julkisen velan rahoitukseen erikoistuneen sijoitusyhtiön, fuusiosta.

Portugalilainen kruunu nimesi pankin laillisen maksuvälineen, tuolloin Portugalin realin, liikkeeseenlaskijaksi, ja se jatkoi realin liikkeeseenlaskua vuoteen 1911 asti.

Tasavallan perustamisen jälkeen vuonna 1910 Portugalin pankki alkoi laskea liikkeeseen Portugalin escudoa. Vuonna 1932 pankki perusti Portugalin pankin kirjaston, joka on yksi Portugalin tärkeimmistä yksityisistä kirjastoista.

Uuden valtion aikana pankki harjoitti voimakasta kullan hankintapolitiikkaa vuodesta 1957 alkaen.

Syyskuussa 1974 tapahtuneen kansallistamisen ja uuden lain (1975) jälkeen Portugalin keskuspankista tuli ensimmäistä kertaa vastuuseen pankkijärjestelmän valvonnasta.

Portugalin keskuspankki on olennainen osa kesäkuussa 1998 perustettua Euroopan keskuspankkijärjestelmää.

Elokuussa 2014 Portugalin keskuspankki ilmoitti maan toiseksi suurimman pankin, Banco Espírito Santon, uudelleenjärjestelystä jakamalla se kahtia. Uudelleenjärjestelyn aikana yksi velkojista, Oak Finance, säilytti velkansa Banco Espírito Santolle. Tämä päätös johti sijoittajaryhmän, mukaan lukien hedgerahastojen ja Uuden-Seelannin eläkerahaston, oikeustoimiin.

## Pääjohtajat
Portugalin keskuspankin pääjohtajan nimittää hallitus seitsemän vuoden toimikaudeksi, joka voidaan uusia. Peräkkäiset pääjohtajat ovat olleet:

## Lähteet

## Aiheesta muualla

*Portugalin pankin verkkosivut
4106 Nada

**4106 Nada (1989 EW)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on .

Asteroidi on nimetty Kōbessa sijaitsevan koulun kunniaksi.

## Lähteet
Cavalier (1910)

**Cavalier** oli Ranskan laivaston Chasseur-luokan 450 tonnin hävittäjä ensimmäisessä maailmansodassa.

## Valmistus
Alus tilattiin 30. lokakuuta 1907 Le Havresta Chantiers et Ateliers Augustin Normandilta, missä köli laskettiin 1907. Alus laskettiin vesille 9. toukokuuta 1910 ja otettiin palvelukseen koeajoja varten kesäkuussa 1910. Alus otettiin palvelukseen tammikuussa 1911.

## Palvelus
Alus liitettiin 29. maaliskuuta 1911 Välimerelle 1re Armée navalen 2. hävittäjälaivueeseen. Vuonna 1914 alus oli 1re Armée navalen 3. hävittäjälaivueessa. Ensimmäisessä maailmansodassa alus oli 1915 alkaen Egeanmerellä ja itäisellä Välimerellä. Se oli 1920–1927 lämmittäjien koululaivana Toulonissa. Se todettiin käyttökelvottomaksi 28. lokakuuta 1927. Alus oli 1927–1929 myytävänä Toulonissa ja myytiin 1930–1932.

## Lähteet
*
*

### Viitteet
Janissaire (1910)

**Janissaire** oli Ranskan laivaston Chasseur-luokan 450 tonnin hävittäjä ensimmäisessä maailmansodassa.

## Valmistus
Alus tilattiin 30. lokakuuta 1907 Rouenista Ateliers et Chantiers de Penhoëtilta, missä köli laskettiin 27. tammikuuta 1909. Alus laskettiin vesille 12. huhtikuuta 1910 ja otettiin palvelukseen koeajoja varten syyskuussa 1910. Alus otettiin palvelukseen kesäkuussa 1911.

## Palvelus
Alus liitettiin 5. elokuuta 1911 Välimerelle 1re Armée navalen 2. hävittäjälaivueeseen. Aluksen perään asennettiin syyskuussa 1913 kaksi miinakiskoa, joihin voitiin sijoittaa 20 miinaa. Vuonna 1914 alus oli 1re Armée navalen 3. hävittäjälaivueessa. Ensimmäisessä maailmansodassa alus oli vuodesta 1915 alkaen Egeanmerellä ja itäisellä Välimerellä. Se poistettiin alusluettelosta 7. kesäkuuta 1920. Alus asetettiin 1920 myyntiin Toulonissa ja upotettiin maalilaivana 1921–1922.

## Lähteet
*
*

### Viitteet
Pertti Varo

**Pertti Tapani Varo** (13. toukokuuta 1938 Helsinki – 6. syyskuuta 2000 Helsinki) oli suomalainen kemian professori.

Pertti Varon vanhemmat olivat professori Mikko Varo ja opettaja Saima Sanelma Marttila ja puoliso vuodesta 1965 Kirsti Kaarina Lahtinen. Varo tuli ylioppilaaksi Helsingin Suomalaisesta Yhteiskoulusta 1958 ja valmistui Helsingin yliopistosta maatalous- ja metsätieteen kandidaatiksi 1965 sekä filosofian kandidaatiksi 1966 ja lisensiaatiksi 1972. Tohtoriksi hän väitteli Kalifornian yliopistossa 1969.

Varo oli Helsingin yliopistossa ravintokemian assistentti 1963–1966, Alkon laboratoriokemisti 1969–1970, Työterveyslaitoksen tutkimuskemisti 1971 ja sitten Helsingin yliopistossa elintarvikekemian vt. lehtori 1971–1974, lehtori 1974–1987 ja dosentti 1980–1987, elintarvikekemian ja -teknologian vt. apulaisprofessori 1977 ja 1981 ja kemian apulaisprofessori ja professori vuodesta 1987. Yliopiston maatalous-metsätieteellisen tiedekunnan soveltavan kemian ja mikrobiologian laitoksen esihenkilönä hän toimi 1992–1998. Varo sai Emanuel Merck -palkinnon elintarvikeanalytiikasta 1992. Hän julkaisi sekä tutkimuksia että tietoteoksia yksin ja yhdessä muiden kanssa.

## Lähteet
Varo

**Varo** on muun muassa seuraavien henkilöiden sukunimi:

* Mikko Varo (1913–1995), suomalainen kotieläinten jalostustieteen professori
* Pertti Varo (1938–2000), suomalainen kemian professori, Mikko Varon poika
* Remedios Varo (1908–1963), espanjalais-meksikolainen taidemaalari
Fantassin (1909)

**Fantassin** oli Ranskan laivaston Chasseur-luokan 450 tonnin hävittäjä ensimmäisessä maailmansodassa.

## Valmistus
Alus tilattiin 30. lokakuuta 1907 La Seyne-sur-meristä Forges et Chantiers de la Méditerrnéelta, missä köli laskettiin 1907. Alus laskettiin vesille 17. kesäkuuta 1909 ja otettiin palvelukseen koeajoja varten huhtikuussa 1910. Alus otettiin palvelukseen kesäkuussa 1911.

## Palvelus
Alus liitettiin 9. syyskuuta 1910 Välimerelle 1re Escadreen. Vuonna 1914 alus oli lippulaivana 1re Armée navalen 3. hävittäjälaivueessa. Ensimmäisessä maailmansodassa alus oli vuodesta 1915 alkaen Egeanmerellä. Alus kolaroi 5. kesäkuuta 1916 *Mameluckin* kanssa Joonianmerellä Fanon edustalla, jolloin se upposi.

## Lähteet
*
*

### Viitteet
BAP Teniente Rodriguez

**BAP Teniente Rodriguez** oli Perun laivaston hävittäjä, joka perustui Ranskan merivoimien *Tiralleuriin*. Aluksen propulsiojärjestelmästä oli kuitenkin poistettu mäntämoottori eli sen voimanlähteenä olivat turbiinimoottorit kuten Ranskan merivoimien Chasseur-luokan aluksilla.

## Valmistus
Alus tilattiin Chalon-sur-Saônesta Schneider et Cieltä. Alus laskettiin vesille 1909 ja luovutettiin Perulle 1911.

## Palvelus
Alus saapui 1914 Peruun. Se oli ollut Brasiliassa takavarikossa. Se poistettiin alusluettelosta 1939 ja romutettiin 1944.

## Lähteet
*
*

### Viitteet
Chasseur (1909)

**Chasseur** oli Ranskan laivaston Chasseur-luokan 450 tonnin hävittäjä ensimmäisessä maailmansodassa.

## Valmistus
Alus tilattiin 24. lokakuuta 1906 Le Havresta Chantiers et Ateliers Augustin Normandilta, missä köli laskettiin 1906. Alus laskettiin vesille 20. helmikuuta 1909 ja otettiin palvelukseen koeajoja varten toukokuussa 1909. Alus otettiin palvelukseen marraskuussa 1909.

## Palvelus
Alus liitettiin 1909 Välimerelle 1re Escadreen. Vuonna 1914 alus oli 1re Armée navalen 3. hävittäjälaivueessa. Ensimmäisessä maailmansodassa alus oli 1915 alkaen Egeanmerellä ja vuodesta 1916 Adrianmerellä. Se poistettiin alusluettelosta 30. lokakuuta 1919 ja myytiin 6. toukokuuta 1920 Toulonissa romutettavaksi.

## Lähteet
*
*

### Viitteet
Päivi Niemi (terapeutti)

**Päivi Niemi** on suomalainen hyvinvointialan ammattilainen, joka työskentelee terapeuttina, työnohjaajana, seksuaalineuvojana, kouluttajana ja kirjailijana. Hänestä on julkaistu haastatteluja valtakunnallisissa ja alueellisissa medioissa, joissa on käsitelty hänen työuraansa sekä tunnetyöskentelyyn liittyviä teemoja..

## Elämäkerta
Haastatteluissa Niemi on kertonut lapsuus- ja nuoruusvuosiensa olleen vaikeitaja käsitelleensä niihin liittyviä kokemuksia myöhemmin terapiassa ja koulutuksissaan.  

Hän on kuvannut liittyneensä nuorena yhteisöihin, joita hän on haastatteluissa nimittänyt hengellisiksi ja okkulttisiksi, ja joiden piiristä irtautuminen vei hänen mukaansa aikaa.  

Myöhemmissä haastatteluissa hän on kuvannut toipumisprosessiaan ja kouluttautumistaan hyvinvointialalle.

## Ura
Niemi työskentelee yksilö- ja pariterapeuttina sekä kouluttajana. Hän on kouluttanut eri alojen ammattilaisia tunnetaitojen, vuorovaikutuksen ja rajojen tunnistamisen teemoista.  

Hänen ajatuksiaan tunnetyöskentelystä ja rajojen asettamisesta on käsitelty myös Kirkko ja Kaupunki -lehdessä.

## Koulutus
Niemellä on mielenterveys- ja vuorovaikutusalan koulutusta, työnohjaajatutkinto sekä psykologian yliopistollisia perus- ja aineopintoja.

## Julkaisut
* *Stooreja varjojen maasta* (Päivä, 2003)
* *Itsetunnon rakennuspalikoita* (Päivä, 2008)
* *Resuinen ja rikas* (Päivä, 2013)
* *Hyvää mieltä & Tunnetaitoja* (Päivä, 2014)
* *Rajansa kaikella* (Päivä, 2018)
* *Psykologinen Painonhallinta Prosessi® – valitse hyvää itsellesi* (Päivä, 2020)
* *Pakon edessä – tarinoita toivottomuudesta ja toivosta* (Aikamedia, 2021)

## Lähteet

## Aiheesta muualla
* Päivi Niemen kotisivut
* Yle Aamu TV – haastattelu (2014)
* Yle Aamu TV – haastattelu (2016)
Natriumbis(2-metoksietoksi)alumiinihydridi

**Natriumbis(2-metoksietoksi)alumiinihydridi** (Na(C3H7O2)2AlH2) on natrium- ja bis(2-metoksietoksi)alumiinihydridi-ionien muodostama ioniyhdiste. Yhdistettä käytetään orgaanisen kemian synteeseissä erityisesti pelkistimenä.

## Ominaisuudet, valmistus ja käyttö
Huoneenlämpötilassa natriumbis(2-metoksietoksi)alumiinihydridi on väritöntä tai kellertävää nestettä tai amorfista lasimaista kiinteää ainetta. Yhdiste reagoi veden  tai ilman kanssa, mutta ei yhtä kiivaasti kuin esimerkiksi litiumalumiinihydridi. Aine liukenee useisiin eettereihin ja aromaattisiin hiilivetyihin. Useimmiten sitä käytetään tolueeniliuoksena. Natriumbis(2-metoksietoksi)alumiinihydridi on voimakkaasti emäksistä. Natriumbis(2-metoksietoksi)alumiinihydridi pelkistää karbonyyliyhdisteet alkoholeiksi ja nitriilit, imiinit, amidit, oksiimit ja nitroyhdisteet amiineiksi. Alkyyli- ja aryylihalogenidit pelkistyvät hiilivedyiksi.
:

Natriumbis(2-metoksietoksi)alumiinihydridia valmistetaan useimmiten natriumista, alumiinista ja 2-metoksietanolista 140–155 °C vetyilmakehän alaisuudessa. Toinen tapa on natriumalumiinihydridin ja 2-metoksietanolin reaktio.

Natriumbis(2-metoksietoksi)alumiinihydridi on teollisuudessa erittäin yleisesti käytetty pelkistin hienokemikaalien valmistuksessa. Sen etuna muihin teholtaan vastaaviin pelkistimiin on helpompi käsiteltävyys. Paitsi pelkistimenä yhdistettä voidaan käyttää orgaanisen kemian synteeseissä myös metyloivana reagenssina, ja katalyyttinä alkeenien tai laktaamien polymerointireaktioissa.

## Lähteet
Enseigne Gabolde

**Enseigne Gabolde** oli Ranskan laivaston vuonna 1921 vesillelaskettu hävittäjä.

## Valmistus
Alus tilattiin 22. lokakuuta 1913 Le Havresta Chantiers et Ateliers Augustin Normandilta, missä köli laskettiin 29. kesäkuuta 1914. Työt aluksella keskeytettiin vuonna 1914 ja niitä jatkettiin elokuussa 1918. Alus laskettiin vesille 23. huhtikuuta 1921 ja otettiin palvelukseen koeajoja varten heinäkuussa 1923. Alus otettiin palvelukseen tammikuussa 1924.

## Palvelus
Alus poistettiin alusluettelosta 21. kesäkuuta 1938, mikä vahvistettiin 5. heinäkuuta. Se myytiin 1940 Toulonissa romutettavaksi.

## Lähteet
*
*

### Viitteet
K. Hartwall

**K. Hartwall Oy Ab** on suomalainen perheyritys, joka valmistaa logistiikan materiaalinkäsittelyratkaisuja. Yritys on perustettu vuonna 1932, ja se palvelee globaalisti useita toimialoja, kuten vähittäiskauppaa, posti- ja pakettipalveluita, teollisuutta sekä verkkokaupan logistiikkaa.

Yrityksen tuotetarjontaan kuuluvat rullakot, kuljetusvaunut, kokoontaitettavat kuljetusvälineet sekä vetovaunujärjestelmät ja autonomiset mobiilirobotit (AGV/AMR).

K. Hartwallin pääkonttori sijaitsee Söderkullassa. Yrityksellä on lisäksi merkittävät toimipisteet Saksassa Buchholzissa ja Yhdysvalloissa Romeovillessä.

## Historia
K. Hartwall perustettiin vuonna 1932 Kay Hartwallin ja hänen isänsä toimesta. Yrityksen juuret ovat metallituotannossa, mutta se on laajentunut kattavaksi intralogistiikkaratkaisujen toimittajaksi.

## Talous
Vuonna 2024 K. Hartwallin liikevaihto oli 85,9 miljoonaa euroa.

## Lähteet
* Harms-Aalto, Martina: *Smart Moves : K. Hartwall 90*. Sipoo: K. Hartwall, 2022. 

### Viitteet

## Aiheesta muualla
* Yrityksen kotisivut
Urheilucast

**Urheilucast** on suomalaisen urheilutoimittaja Esko Seppäsen juontama audiopodcast, joka keskittyy urheilun ajankohtaisaiheisiin. Podcastin jaksot koostuvat pääosin Seppäsen omista monologeista, mutta siinä on vieraillut myös huippu-urheilijoita, toimittajia, sekä eri alojen asiantuntijoita. Seppänen perusti podcastin vuonna 2018, ja se on nyt yksi maan suosituimpia podcasteja. Urheilucastia kuuntelee säännöllisesti 100&nbsp;000–200&nbsp;000 ihmistä.

Seppänen tunnetaan suorasukaisesta puhetyylistä, sekä jyrkästi kantaa ottavista puheenvuoroistaan. Hän kertoo ohjelman ottaneen vaikutteita Yhdysvaltain itärannikon puheradiosta, jossa mielipiteitä ei peitellä. Vuodesta 2018 lähtien Urheilucast oli kuunneltavissa sekä Spotifyssa että SoundCloudissa. Vuonna 2024 se siirtyi ainoastaan Spotifyn suoratoistoalustalle.

## Konsepti ja sisältö
Urheilucast perustettiin Seppäsen mukaan kannustamaan podcastin kuuntelija liikkeelle. Hänen tarkoituksenmukainen nopea puhetyyli ja -tahditus kannustaa ihmisen liikkeelle jaksoa kuunnellessa. Hän on halunnut pitää ohjelman ainoastaan äänituotantona, eikä ole lisännyt jaksoihin videoita. Seppänen on moneen kertaan ilmaissut olevan huolissaan suomalaisten liikkumattomuudesta. 

Urheilucastin jaksot koostuvat laajalti Seppäsen omista monologeista, joissa ilmaistaan vahvasti oma mielipide ja otetaan jyrkästi kantaa esillä olevasta aiheesta. Seppäsen mukaan tämä perustuu rehellisyyteen kuuntelijalle. Omien sanojensa mukaan, hän välttelee siviiliasioiden kritisointia ja keskittyy ainoastaan urheilijan suoritukseen kentällä. »Maalivahti ei koskaan pelaa hieman tasonsa alapuolella, vaan maalivahti ei saa kiinni edes silmiään»

*(Seppänen podcastissaan.)*Urheilucastin ensimmäiset 109 jaksoa Seppänen teki yksin. Ohjelman vieraat ovat olleet enimmäkseen urheilijoita. Tunnetuimpia vieraita ovat jääkiekkoilija Mikko Rantanen, koripalloilija Lauri Markkanen ja F1-kuski Valtteri Bottas. Podcastissa on satunnaisien vieraiden lisäksi ollut vakiovieraita. Suomalaisilla urheiluselostajilla Tuomas Virkkusella ja Ville Kuusisella on oma Urheilucastin perheeseen liittyvä osio. Se oli elokuusta 2024 täysin oma ohjelmansa, mutta 37 jakson jälkeen se liitettiin Urheilucastin jaksoihin. Ohjelma käsittelee jalkapallon ajankohtaisaiheita, ja ilmestyy satunnaisesti podcastin jaksojen lopussa nimellä: *Virkkunen & Kuusinen*. Myös jääkiekkoilija Mikko Lehtosella on vuodesta 2024 ollut oma osio, jota hän tekee säännöllisesti yhdessä Seppäsen kanssa. Osio käsittelee pääasiassa jääkiekkoaiheita nimellä: *Bambin pyykkitupa*. Myös urheilutoimittajat Ville Touru ja Sami Hoffren ovet tehneet omaa NHL-aiheista ohjelmaansa Urheilucastissa. Ohjelma siirtyi kesällä 2025 Supla-suoratoistoalustalle, kun Sanoma halusi sen yksinoikeudet. Nykyään Urheilucast ilmestyy yhden kerran viikossa tiistaisin.  

## Lähteet
Ilona Nykyri

**Ilona Nykyri** (1952 – 29. huhtikuuta 2017) oli suomalainen kääntäjä, joka suomensi kirjallisuutta saksasta. Nykyri sai Mikael Agricola -palkinnon vuonna 2014 Hans Falladan teoksen *[[Yksin Berliinissä]]* suomennoksesta.

## Lähteet
Kymen Paviljonki

**Kymen Paviljonki** (alun perin **Kurjenmiekan Paviljonki**, sitten vuoteen 1996 asti **Pentik Paviljonki**) on kahvila-ravintolan, huoltamon ja liikehuoneistoja käsittävä kokonaisuus Kouvolan Keltissä. Anu Pentikin perustamassa kiinteistössä toimii yhä Pentikin tehtaanmyymälä sekä 180 asiakaspaikan kahvila-ravintola, 80 asiakaspaikan Pikku-Paviljonki, nuorten taiteilijoiden Verso-galleria ja SEO-kylmäasema.

Autoilijoiden taukopaikkana ja tapahtumien pitopaikkana toimiva Kymen Paviljonki sijaitsee valtateiden 6 ja 12 risteyksen eteläpuolella, kuutostien ja Kymijoen rannan välissä.

## Historiaa
Vuonna 1990 Kuusankoskelta kotoisin oleva keramiikkataiteilija Anu Pentik rakennutti synnyinseudulleen Kurjenmiekan Paviljonki -nimisen kahvila-ravintolan Kuusankosken kaupungin tukemana. Nimi Kurjenmiekka oli kuitenkin jo toisen ravintolan käytössä, niinpä nimeksi vaihdettiin pian Pentik Paviljonki.

Huhtikuussa 1990 tiloissa avattiin paperitaiteeseen erikoistunut Paperigalleria, jonka perustamisessa olivat mukana metsäteollisuusyrityksiä sekä paperi- ja graafisen alan järjestöjä sekä alueen kuntia. Hanke sai Kymen lääninhallituksen projektirahoitusta, ja sitä varten perustettiin yhdistys nimeltä Suomen Paperitaidegalleria. Avajaisnäyttelyn taiteilijoita olivat amerikanpuolalainen Thomas P. Pupkiewicz, tämän oppilas Eija Isojärvi, paperitekstiilitaiteilija Ritva Puotila, paperikorujen tekijä Janna Syvänoja sekä lasi- ja keramiikkataiteilija Oiva Toikka. Paperitaidegalleria toimi vuoteen 2009 saakka.

Vuoden 1995 lopussa Pentik Paviljonki sai uudeksi yrittäjäksi Matti Leskisen ja nimeksi vaihtui Kymen Paviljonki. Vuonna 2020 omistus siirtyi Leskisen pojalle. Kymen Paviljongin sisaryritys on Hartolassa nelostien varrella toimiva taukopaikka Kuninkaanportti.

## Lähteet
Gerald Hauser

**Gerald Hauser** (s. 30. syyskuuta 1961 Sankt Jakob im Defereggental, Tiroli) on itävaltalainen yrittäjä, poliitikko ja europarlamentaarikko. Hän edustaa oikeistopopulistista Itävallan vapauspuoluetta (FPÖ) ja kuuluu Euroopan parlamentissa Euroopan patriootit -ryhmään.

Hauser on suorittanut Innsbruckin yliopistossa talouspedagogiikan maisteriopinnot vuosina 1980–1985, toiminut vuodesta 1985 lähtien Lienzin kauppaopiston opettajana sekä hotelliyrittäjänä kotikaupungissaan Sankt Jakobissa. FPÖ:ssä hän on johtanut Lienzin piiriosastoa 1993–2003 sekä Tirolin osavaltion FPÖ:tä vuosina 2004–2013. Vuosina 2010–2016 hän toimi Sankt Jakobin pormestarina.

Hauser on edustanut FPÖ:tä Tirolin maapäivillä 1999–2003 sekä Itävallan parlamentin alahuoneessa (kansallisneuvosto) 2006–2008 ja uudelleen 2013–2024. Euroopan parlamenttiin hänet valittiin vuoden 2024 vaaleissa.

Mediakohua Hauser nostatti vuonna 2018 esiinnyttyään kaupallisella tv-kanavalla venäläisen hunajan mainoksessa. Hauser on tullut tunnetuksi myös koronanvastaisten toimien ja rokotusten arvostelijana. Hän on julkaissut aiheesta yhdessä tirolilaisen lääkärin Hannes Strasserin kanssa kolme kirjaa, joissa muun muassa syytetään Yhdistyneitä kansakuntia ja Maailman terveysjärjestöä maailmanlaajuisen ”terveysdiktatuurin” rakentamisesta. Lokakuussa 2025 hän esitti Euroopan parlamentissa kirjallisen kysymyksen, jossa Euroopan komissiolta vaadittiin selitystä väitettyyn ”DNA-rokotteiden” aiheuttamaan syöpätapausten rajuun lisääntymiseen.

## Lähteet

## Aiheesta muualla

*
Lauri Jylhä

**Lauri Jylhä** (s. 2. elokuuta 1996 Jämsänkoski) on suomalainen lentopalloilija, pelipaikaltaan yleispelaaja. Hän edustaa Mestaruusliigassa Kokkolan Tiikereitä.

Jylhä on syntynyt Jämsänkoskella, mutta kasvanut Kannuksessa, jota hän pitää kotiseutunaan. Hän on edustanut urallaan aiemmin Tiikereitä vuosina 2014–2018, jolloin hän kuului myös Suomen mestaruuden voittaneeseen joukkueeseen kaudella 2015–2016.

Mestaruusliigan lisäksi Jylhä on pelannut Ykkössarjaa KyKy-Betsetissä sekä kauden 2019–2020 Saksassa 2. Bundesliigassa Blue Volleys Gothan riveissä. Ennen paluutaan Tiikereihin kaudeksi 2023–2024 hän pelasi kolme kautta joensuulaisessa Karelian Hurmoksessa.

Hänen kaksoisveljensä Lasse Jylhä on myös pelannut lentopalloa Mestaruusliigassa.

## Lähteet
Sanna van Leeuwen

**Sanna van Leeuwen** on suomalainen kääntäjä, joka suomentaa muun muassa hollannista. Hän on voittanut J. A. Hollon palkinnon vuonna 2024.

## Lähteet
Kari Koski (suomentaja)

**Kari Koski** on suomalainen kääntäjä, joka suomentaa erityisesti ruotsista. Hän on voittanut tietokirjallisuuden suomennoksesta myönnettävän J. A. Hollon palkinnon vuonna 2019.

## Lähteet
Adranon (Länsi-Sisilia)

**Adranon** (, ) oli antiikin aikainen kaupunki Sikeliassa eli Sisilian saarella nykyisen Italian alueella. Se sijoitetaan nykyiselle Monte Andranonelle noin 6,5 kilometriä koilliseen nykyisestä Sambuca di Sicilian kylästä.

## Maantiede

Adranonin kaupunki sijoitetaan nykyiselle Monte Andranonelle pohjoiseen nykyisestä Sciaccan kaupungista. Näin se sijaitsi antiikin Akragaan (nyk. Agrigento) ja Selinuksen (nyk. Selinunte) välissä. Vuori hallitsee nykyistä Carboin tasankoa, ja nykyinen Sambuca di Sicilian kylä sijaitsee sen juurella. Vuori on eteläsivulta jyrkkä ja muilta sivuilta kaupunkia ovat suojanneet rotkot.

Paikalta on löydetty muinainen asuinpaikka, mutta sen tunnistus Adranoniksi ei kuitenkaan ole täysin varma. Tätä Länsi-Sisilian Adranonia ei tule sekoittaa toiseen, paremmin tunnettuun Adranoniin Itä-Sisiliassa lähellä Aitna (nyk. Etna) -vuorta.

## Historia

Nykyisellä Monte Andranonella ollut muinainen paikallisen sisilialaisen heimon keskus on ollut asuttuna todennäköisesti 700–300-luvuilla eaa. Se sai karthagolaisia vaikutteita ja sen lisäksi myös hellenisoitui eli kreikkalaistui ajan kuluessa. Kaupungin historiasta tiedetään kuitenkin vain vähän.

Paikkaa on tutkittu arkeologisesti vuodesta 1968 ja tämän jälkeen vuosittaisissa kaivauksissa.

## Rakennukset ja löydökset

Kaupunki oli ympäröity noin kuusi kilometriä pitkällä, massiivisella linnoitusmuurilla. Se oli rakennettu suurista lohkareista ilman laastia, ja se oli vahvistettu suorakulmaisilla torneilla, jotka puolustivat kaupungin eteläporttia sekä sille johtaneita portaita. Toinen portti oli pohjoissivulla. Muuria on säilynyt parhaimmillaan noin kuuden metrin korkeudelta.

Kaupunkikukkulan huipulta on löydetty kolmiosaisen temppelin jäänteet. Sen arvellaan olleen omistettu karthagolaisille jumalille Baal Hammonille ja Tanitille. Eteläportin läheltä on löydetty hellenistisen, Demeterille ja Korelle omistetun pyhäkön jäänteet. Itäiseltä tasanteelta muurien sisäpuolelta on löydetty suuri rakennus, jossa oli keskuspiha ja joukko sitä ympäröineitä huoneita. Sitä arvellaan kasarmeiksi. Rakennuksen alta on löydetty 800-luvulle eaa. ajoitettujen majojen jäänteitä ja Polizzellon kulttuurin keramiikan sirpaleita.

Muurien ulkopuolelta on löydetty nekropoli eli hauta-alue, josta on löydetty lukuisia hautauksia pithos-ruukuissa, sarkofageissa ja kammiohaudoissa. Tunnetuin kammiohaudoista on niin kutsuttu Kuningattaren hauta. Hautaesineet ajoittuvat 600–400-luvuille eaa. Niihin lukeutuu paikallista keramiikkaa, muuta sisilialaista ja itaalista keramiikka sekä attikalaista musta- ja punakuviokeramiikkaa. Löydetyt pronssiesineet ovat Etelä-Italian kreikkalaisista työpajoista. Paikalta tehdyt esinelöydöt ovat Agrigenton arkeologisessa museossa.

## Lähteet

## Aiheesta muualla
Adranon

**Adranon** (, ) voi viitata seuraaviin paikkoihin antiikin ajan Sisiliassa:

* Adranon, kaupunki Itä-Sisiliassa, nykyinen Adrano
* Adranon, kaupunki Länsi-Sisiliassa
Johan Murberg

**Johan Murberg** (4. joulukuuta 1734 Gävle – 27. maaliskuuta 1805) oli ruotsalainen kirjailija, kulttuurihistorioitsija ja Tukholman triviaalikoulun rehtori. Murberg halusi uudistaa ruotsalaista koulujärjestelmää korostamaan ruotsin kielen merkitystä. Hänet kutsuttiin vastaperustetun Ruotsin akatemian jäseneksi vuonna 1786.
## Lähteet

## Aiheesta muualla
* Svenskt biografiskt lexikon
Ameselon

**Ameselon** (, ) oli antiikin aikainen kaupunki Sikeliassa eli Sisilian saarella nykyisen Italian alueella. Se sijaitsi Agyrionin ja Kentoripan välillä, mutta sen tarkkaa sijaintia ei tunneta.

Ameselonin mainitsee ainoastaan Diodoros Sisilialainen, jolta saamme tietää, että se sijaitsi mainittujen kahden kaupungin välillä luonnon puolesta erittäin vahvassa paikassa. Syrakusan kuningas Hieron II valtasi sen vuonna 269 eaa., tuhosi kaupungin ja linnoituksen, ja jakoi sen alueet kentoripalaisten ja agyrionlaisten kesken.

## Lähteet
Mikael Rickfors

**Per Mikael Rickfors** (s. 4. joulukuuta 1948 Tukholma) on ruotsalainen muusikko. Hän toimi 1970-luvun alussa laulajana brittiläisessä The Hollies -yhtyeessä ja siirtyi sittemmin soolouralle. Vuonna 1988 hän vaihtoi laulukielekseen englannin sijaan ruotsin.
## Lähteet

## Aiheesta muualla
Saario (kylä)

**Saario** on kylä Tohmajärven kunnassa Pohjois-Karjalassa. Kylä sijaitsee Jänisjoen varrella ja vuonna 2025 siellä asui noin 180 ihmistä.

Saarion kylän asukashistoria on tunnettu 1500-luvulta. Maisemaltaan Saario on maalaismaista ja kylää halkoo korkea Saariovaara. Kylässä toimii Saarion kyläyhdistys, sekä Saarion maamiesseura. Saariossa sijaitsee lisäksi kylätalo Saarion maamiesseuran talo, sekä Saarion voimalaitos. Voimalaitoksen vanhassa osassa toimii voimalaitosmuseo. Kylässä on myös toiminut ennen koulu. Paikan historiasta on kirjoitettu kirja nimeltä Saarion historia.

## Lähteet
Atella

**Atella** voi viitata seuraaviin:

* Atella, antiikin aikainen kaupunki Campaniassa Italiassa
* Atella, kaupunki ja kunta Potenzan maakunnassa Basilicatassa Italiassa
* *[[Atella (suku)|Atella]]*, perhossuku
* Orta di Atella, kaupunki ja kunta Casertan maakunnassa Campaniassa Italiassa
Gösta Cederlund

**Gustaf Edvard Cederlund** (6. maaliskuuta 1888 Tukholma – 4. joulukuuta 1980 Tukholma) oli ruotsalainen näyttelijä, ohjaaja ja teatterinjohtaja. Hän näytteli vuosina 1912–1917 Tukholman Svenska teaternissa, minkä jälkeen hän siirtyi Göteborgin kaupunginteatterin edeltäjään Lorensbergin teatteriin. Vuosina 1926–1929 Cederlund johti Helsingborgin kaupunginteatteria ja palasi sen jälkeen Tukholmaan. Teatterin lisäksi hän näytteli elokuvissa ja ohjasikin muutaman 1940-luvulla.
## Rooleja
* *[[Naisen kasvot (vuoden 1938 elokuva)|Naisen kasvot]]* (1938) – ”kreivi” Severin
* *[[...som en tjuv om natten]]* (1940) – komisario Hallberg
## Lähteet

## Aiheesta muualla
Nummen Kipinä

**Nummen Kipinä ry** (lyhenne: NuKi) on vuonna 1933 perustettu suomalainen urheiluseura, jonka kotipaikka on entinen Nummen kunta Lohjalla Uudenmaan maakunnassa. Seura harjoittelee Oinolan ja Nummen kirkonkylän välissä sijaitsevalla Nummen urheilukentällä. Nummen Kipinä on Suomen Urheiluliiton jäsen.

## Lähteet
Ömürbek Tekebajev

**Ömürbek Tširkešovitš Tekebajev** (; s. 22. joulukuuta 1958 Žalal-Abad, Kirgiisien SNT) on kirgisialainen poliitikko. Hän edustaa sosiaalidemokraattista Ata-Meken-puoluetta ja on ollut ehdolla presidentinvaaleissa 1995, 2000 ja 2017. Tekebajev oli Askar Akajevin ja Kurmanbek Bakijevin näkyvimpiä arvostelijoita ja myös Almazbek Atambajevin vastustaja. Vuonna 2017 häntä syytettiin korruptiosta ja hänet tuomittiin kahdeksaksi vuodeksi vankeuteen. Oppositio piti tuomiota poliittisena. Sittemmin Tekebajev on vapautettu ja hän on toiminut vuodesta 2023 Kirgisian suurlähettiläänä Saksassa.
## Lähteet

## Aiheesta muualla
Roğun

**Roğun** () on kaupunki Vaxšjoen varrella Tadžikistanissa. Sen pinta-ala on 507 neliökilometriä. Vuoden 2020 väestönlaskennan mukaan kaupunkialueella oli 44&nbsp;461 ja kaupungissa 15&nbsp;132 asukasta.

Roğunin kaupunkialue rajoittuu koillisessa Nurobodin, kaakossa Baldžuvonin ja lounaassa Faizobodin piireihin sekä luoteessa Vahdatin kaupunkiin. Se on pinnanmuodostukseltaan etupäässä vuoristoa. Seudun ilmasto on leuto. Vuotuinen sademäärä on 700–1&nbsp;200 millimetriä. Hyötykaivannaisiin kuuluvat suola, kivihiili, marmori, antimoni ja muut metallit.

Kaupunkialue käsittää Roğunin kaupungin, Obigarmin taajaman sekä Qadiobin ja Sitšaroğin maalaiskunnat. Kyliä on yhteensä 49. Kaupunkiväestön osuus on 50 prosenttia. Asukkaista 96,6 prosenttia on tadžikkeja ja 2,6 prosenttia venäläisiä.

Roğunin kautta kulkee Dušanbesta Pamirille ja Kirgisiaan johtava maantie. Matkaa maan pääkaupunkiin on 110 kilometriä.

Kaupungin talous on keskittynyt Roğunin padon ja vesivoimalaitoksen rakentamiseen, joka alkoi vuonna 1976. Kaupunki on perustettu vuonna 1986. Maaseudulla viljellään viljaa, perunaa, vihanneksia ja hedelmiä sekä harjoitetaan karjanhoitoa. Tuotantoeläimiä ovat naudat, lampaat, vuohet, hevoset ja siiipikarja. Lisäksi harjoitetaan metsätaloutta ja mehiläistenhoitoa.

Julkisiin palveluihin kuuluvat peruskoulut, tekninen ja lääketieteellinen opisto, lasten musiikkikoulu, kulttuuritalot, kirjastot, museo, paikallistelevisio, terveyskeskus ja sairaala. Obigarmissa toimii kivennäisvesiparantola.

## Lähteet

## Aiheesta muualla
* Kaupungin sivusto
Baskuntšak

**Baskuntšak** on suolajärvi Venäjällä, 270 km pohjoiseen Kaspianmerestä ja noin 50 km itään Volgasta. Se on ollut vuodesta 1997 osa Bogdinsko-Baskuntšakin luonnonpuistoa. Järven länsirannalla sijaitsee Nižni Baskuntšakin kaupunkityyppinen taajama.

Järven pinta on 21 m merenpinnan alapuolella. Veden suolapitoisuus on yli 300 ‰. Järvestä on kerätty suolaa 700-luvulta lähtien, ja sitä kuljetettiin Silkkitietä pitkin. Järveä ympäröivästä suolalaakiosta louhitaan nykyään n. 1,5 miljoonaa tonnia suolaa vuosittain. Suola kuljetetaan junalla Ahtubinskiin, jossa on sen välilastauspaikka.

Järven eteläpuolella on Bolshoi Bogdo-vuori, joka on Kaspian syvängön korkein kohta. Sen huippu on 150 m merenpinnan yläpuolella. Kukkulan alla oleva suoladoomi kohottaa sitä ylöspäin n. 1 mm vuosivauhdilla. Itse kukkula on kalkkikiveä, ja siinä on lukuisia karstiluolia sekä doliineja. Vuori on seudulla asuvien kalmukkien pyhä paikka.

Baskuntšak-järvelle saapuu matkailijoita kesäaikaan kylpemään suolajärvessä. Järven suolapitoista vettä ja sen rannoilta saatavaa savea ja mutaa pidetään terveellisinä.


Bolschoje Bogdo, Baskuntschak.JPG|Näkymä Bolshoi Bogdo -vuorelta järvelle.
Баскунчак озеро.JPG|Kylpijöitä suolajärvessä.
Баскунчак4.jpg|Kiteytynyttä suolaa järven rannalla.


## Lähteet
Petra Steger

**Petra Steger** (s. 4. lokakuuta 1987 Wien, Itävalta) on itävaltalainen poliitikko ja europarlamentaarikko. Hän edustaa oikeistopopulistista Itävallan vapauspuoluetta (FPÖ) ja kuuluu Euroopan parlamentissa Euroopan patriootit -ryhmään.

Steger on Norbert Stegerin, entisen FPÖ-poliitikon, puoluejohtajan (1980–1986) ja varaliittokanslerin (1983–1987) tytär, joka – kertomansa mukaan isän varoituksista huolimatta – lähti jo nuorena politiikkaan. Hän on toiminut FPÖ:n edustajana Wienin Meidlingin kaupunginosavaltuustossa (2010–2013), puolueen nuorisoedustajana *(Jugendsprecher)* ja kansanedustajana Itävallan parlamentin alahuoneessa (kansallisneuvosto) vuosina 2013–2024. Vuosina 2012–2016 hän työskenteli myös toimittajana ja juontajana FPÖ:n YouTube-kanavalla (FPÖ-TV). Euroopan parlamenttiin hänet valittiin vuoden 2024 vaaleissa.

Steger on opiskellut Wienin yliopistossa oikeustiedettä vuosina 2005–2007, sen jälkeen kauppaoikeutta ja kansainvälistä yritystaloutta Wienin kauppatieteellisessä yliopistossa. Nämäkin opinnot ovat toistaiseksi kesken. Hän pelasi vuosina 2004–2018 aktiivisesti koripalloa Flying Foxes SVS Post -joukkueessa ja voitti useita Itävallan 1. Bundesliigan mestaruuksia.

## Lähteet

## Aiheesta muualla

*
Mary Healy

**Mary Healy** on yhdysvaltalainen katolinen teologi.

Healy on pyhän Raamatun professori Sacred Heart Major Seminaryssa Detroitissa. Hän on suorittanut tohtorin tutkinnon raamattuteologiassa Roomassa. Hän on aktiivisesti mukana katolisessa karismaattisessa uudistuksessa, ollen CHARIS-järjestön (Charismatic Renewal International Service) teologisen komission puheenjohtaja Roomassa. Lisäksi hän muun muassa palvelee paavillisessa kristittyjen ykseyden edistämisen neuvostossa helluntailais-katolisen kansainvälisen dialogin jäsenenä. Vuodesta 2014 alkaen hän on ollut yksi kolmesta ensimmäisestä naisesta, jotka ovat koskaan palvelleet paavillisessa raamattukomissiossa. Hän on *Catholic Commentary on Sacred Scripture* -sarjan toimittaja ja kahden sen osan, Markuksen evankeliumin ja Heprealaiskirjeen, kirjoittaja. Hänen muita kirjojaan ovat muun muassa *Men and Women Are from Eden: A Study Guide to John Paul II’s Theology of the Body*, *The Spiritual Gifts Handbook: Using Your Gifts to Build the Kingdom* ja *Healing: Bringing the Gift of God’s Mercy to the World*.

## Lähteet

## Aiheesta muualla
*Dr. Mary Healy
Kirgisian korkein neuvosto

**Kirgisian korkein neuvosto** () on Kirgisian kansallinen yksikamarinen parlamentti. Se koostuu 90 edustajasta, jotka valitaan viiden vuoden välein. Ennen vuoden 2021 vaaleja edustajia oli 120. Käytössä on viiden prosentin kansallinen äänikynnys, minkä lisäksi puolueen tulee saada vähintään puoli prosenttia äänistä jokaisessa vaalipiirissä. Näin pyritään estämään alueelliset ja etnisiin sidonnaisuuksiin perustuvat puolueet.

## Vaalit
Vaalijärjestelmää muutettiin vuonna 2025 niin, että aiemmasta sekavaalitavasta siirryttiin henkilövaaliin, jossa kustakin vaalipiiristä valitaan kolme eniten ääniä saanutta ehdokasta, jos heidän puolueensa ylittävät äänikynnyksen (ks. johdanto). Mikäli kolme eniten ääniä saanutta ovat kaikki samaa sukupuolta, valitaan kolmanneksi eniten saaneen sijaan eniten ääniä saanut toista sukupuolta edustava ehdokas. Kansainväliset tarkkailijat arvostelivat samassa yhteydessä toteutettua ehdokasmaksujen korotusta ja vaalipiirien rajoja, joiden ne katsoivat syrjivän maan vähemmistöjä. 

Äänioikeus- ja ehdolleasettumisikäraja on 21 vuotta. Puolueiden ehdokaslistoilla yhden sukupuolen osuus ei saa ylittää 70 prosenttia kaikista ehdokkaista. Lisäksi vähintään 15 prosentin ehdokkaista on oltava alle 35-vuotiaita. Äänestyspakkoa ei ole.

## Päätöksenteko
Kirgisiassa siirryttiin vuonna 2021 järjestetyllä kansanäänestyksellä presidenttijohtoisempaan järjestelmään, jossa presidentti on sekä valtionpäämies että sisäpolitiikan johtaja, joka valitsee pääministerin parlamentin ehdotuksesta. Presidentti voi veto-oikeudella palauttaa parlamentin hyväksymät lait uudelleen käsiteltäviksi, mutta lopullinen päätösvalta on silti parlamentilla. Parlamentti voi haastaa presidentin valtakunnanoikeuteen kahden kolmasosan enemmistöllä. Hallituksen on myös nautittava parlamentin luottamusta.

Korkeimman neuvoston säännöllisiä istuntoja järjestetään yleensä syyskuusta kesäkuuhun. Pysyviä valiokuntia on kahdeksan.
## Lähteet

## Aiheesta muualla
4247 Grahamsmith

**4247 Grahamsmith (1983 WC)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

## Lähteet
4276 Clifford

**4276 Clifford (1981 XA)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidi on spektrityypiltään Cb-luokkaa (SMASSII).

## Lähteet
Enseigne Roux -luokka

**Enseigne Roux -luokka** oli Ranskan laivaston kahden 800 tonnin hävittäjän muodostama alusluokka ensimmäisessä maailmansodassa.

## Suunnittelu
Vuoden 1913 hankintoihin sisältyvät alukset olivat Rochefortin laivastontelakan valmistamia *Cimiterreä* muistuttavia 800 tonnin hävittäjiä, joiden suunnitelmista vastasi Section technique. Parlamentti äänesti 1912 laivasto-ohjelmaan käytettävästä rahoituksesta, jonka mukaan laivaston hävittäjien määrä laskettaisiin 52:een. Sen seurauksena vuoden 1913 hankinnoissa tilattiin ainoastaan kolme hävittäjää ja vuoden 1914 hankinnoissa ei yhtään. Parlamentti oletti 300 tonnin hävittäjien olevan edelleen käyttökelpoisia laivaston mukana toimivina aluksina, mutta sotakokemukset osoittivat oletuksen vääräksi.

Vuoden 1913 hankinnoissa valmistettavat alukset nimettiin taistelulaivojen *Iéna* ja *Liberté* räjähdyksissä sankarillisesti toimineiden upseerien mukaan. Vaikka luokan alusten valmistus oli jo pitkällä ensimmäisen maailmansodan alkaessa, niiden työt keskeytettiin elokuussa 1914, mutta töitä jatkettiin jo alkuvuodesta 1915. Propulsiojärjestelmän turbiinimoottorit ja kattilat tilattiin vasta 6. helmikuuta 1915. Ne varustettiin toimimaan sekä miinalaivoina että nopeina miinanraivaajina. Kummankin aluksen päälliköt kehuivat aluksiaan merikelpoisuudeltaan paremmiksi kuin aiemmat 800 tonnin hävittäjät.

## Alukset

## Lähteet
*
*

### Viitteet
Juha Varrela

**Juha Erik Varrela** (s. 26. huhtikuuta 1952 Turku) on suomalainen  hammaslääkäri ja hampaiston kehitys- ja oikomisopin emeritusprofessori.

Juha Varrela syntyi insinööri Veijo Kalevi Varrelan ja pankkivirkailija Airi Inkeri Ormalan perheeseen. Hän avioitui 1986 Tiina Äikäksen kanssa. Varrela tuli ylioppilaaksi Puolalan yhteiskoulusta 1971 ja valmistui Turun yliopistosta hammaslääketieteen lisensiaatiksi 1976. Hammaslääketieteen tohtoriksi hän väitteli siellä 1984 ja sai sieltä hampaiston oikomishoidon erikoishammaslääkärin pätevyyden 1988. 

Varrela oli anatomian assistentti Turun yliopiston biolääketieteen laitoksella 1975–1984 ja Suomen Akatemian tutkimusassistentti 1980–1983. Turun yliopistossa hän oli hampaiston kehitys- ja oikomisopin assistentti 1984–1988, apulaisopettaja hammaslääketieteen laitoksella 1988–1994 ja hampaiston kehitys- ja oikomisopin professori vuodesta 1998. Kuopion yliopistossa Varrela oli hammaslääketieteen va. professori 1991–1992, samoin kuin vieraileva tutkija Lontoon yliopistossa 1981–1982 ja vieraileva professori Toronton yliopistossa 1989–1990 ja 1994–1996. Hän on myös hammaslääketieteellisen anatomian dosentti Oulun yliopistossa vuodesta 1991. Varrelalla on lisäksi ollut useita asiantuntija- ja luottamustehtäviä.

## Lähteet
Varrela

**Varrela** on muun muassa seuraavien suomalaisten henkilöiden sukunimi:

* Juha Varrela (s. 1952), hammasläääkäri ja hampaiden kehitys- ja oikomisopin emeritusprofessori
* Vesa Varrela (1957–2021), teollinen muotoilija, lasitaiteilija ja kuvanveistäjä
Unitas Sigma

**Unitas Sigma** on tribuuttialbumi, joka sisältää Cheekin kappaleita muiden esittäminä. Albumi julkaistiin 5. joulukuuta 2025. Albumi keräsi ilmestymispäivänään 2 015 303 striimausta, mikä on enemmän kuin mikään toinen kotimaisen musiikin albumi aiemmin. Albumin kaikki kappaleet nousivat Spotifyn Suomen top50-listalle.

## Kappaleet

## Lähteet
Pasi Hiihtola

**Pasi Hiihtola** (s. 1958) on suomenruotsalainen muusikko ja Yleisradion musiikkitoimittaja. Hän on 1990-luvun alusta asti muodostanut yhdessä näyttelijä Peik Stenbergin kanssa lastenmusiikkia esittävän Sås & Kopp -duon, joka esiintyy myös suomeksi nimellä Sotta & Pytty. Yhtye sai vuonna 2007 lastenkulttuurin valtionpalkinnon.

Hiihtola oli 1980-luvun lopulla mukana lastenmusiikkiyhtyeessä nimeltä Apa yhdessä Peik Stenbergin sekä Anna ja Alvar Gullichsenin kanssa. Sen hajottua 1990-luvun alussa Hiihtola ja Stenberg jatkoivat lastenmusiikin esittämistä nimellä Sås & Kopp, jossa Hiihtola on Sås ja laulaa ja soittaa huilua. Se on tehnyt kymmenkunta levytystä pääosin ruotsiksi mutta myös suomeksi sekä esiintynyt Suomessa ja Ruotsissa. Hiihtola ja Stenberg ovat olleet mukana myös Helsingin Svenska Teaternin lastenmusikaaleissa *Robin Hood* (1997) ja *Pinocchio* (2002) sekä lastenmusiikkiyhtyeen Robin Hund & Hans glada orkester esityksissä.

Vuonna 2020 Hiihtola julkaisi ensimmäisen sooloalbuminsa taiteilijanimellä Mofa (=morfar, ). Mikael Grönroosin tuottama levy syntyi Hiihtolan muistelmista omasta lapsuudestaan, mutta mukana on myös viittauksia nykyaikaan, kuten kappaleissa ”Baby Gaga” ja ”Luftgitarr” (). Jokainen kappale on musiikkityyliltään erilainen, ja joillakin kappaleilla laulaa myös Hiihtolan tuolloin 8-vuotias tytär Liv. Yhdessä Ilona Wikstenin ja Mikael Grönroosin kanssa tehty Punahilkka-aiheinen levy *Rödluvan och Vargen* oli marraskuun 2025 Jellonagaalassa ehdolla vuoden lastenlevyksi.

Hiihtola tuli Yleen 1980-luvun alussa ruotsinkielisen ohjelmiston musiikkitoimittajaksi ja siirtyi sitten lähes kymmeneksi vuodeksi tekemään suomenkielistä *[[Yöradio]]ta*. Hän jatkoi Yle-uraa Radio Suomessa ja on toimittanut muun muassa ohjelmia *Euroopan taivaan alla, Lähikuvassa* ja *Kadonneen levyn metsästäjät*. Yle Radio 1 -kanavalla Hiihtola on ollut alusta asti tekemässä vuonna 2012 aloitettua aamupäivien *[[Muistojen bulevardi (radio-ohjelma)|Muistojen bulevardia]]*.

## Lähteet